Cyngor Cymuned Glantwymyn

Nôs Iau, 26 Ionawr 2017.

**Presennol:-** Cynghorwyr:- Gwenfair E Davies, Dafydd E Evans, Aled O Griffiths, Paul Hughes, Gareth W Jones, John Pughe Jones, Deryck Lewis, Gwen Lloyd, S Gareth Owen, Geraint Wigley, a’r Cynghorydd Sir, Gwilym P Fychan. Hefyd y Clerc, Mr Rab Jones.

**Ymddiheuriadau:-** Cynghorwyr:- Siôn Ifans, D Gwyn Jones, William N Owen, Ann Williams, Huw M Williams.

Estynodd y Cadeirydd croeso a dymunodd Blwyddyn Newydd Dda i pawb.

**17.01. Cofnodion cyfarfod 15 Rhagfyr 2016.**

Derbyniwyd cofnodion y cyfarfod uchod a chadarnhawyd eu bod yn gywir.

**17.02. Materion yn codi o’r cofnodion.**

16.71.1. Gosod y Praesept. Cadarnhaodd y Clerc ei fod wedi danfon y ffurflen yn ol i’r Cyngor Sir yn gofyn am Praesept o £12,500 am y blwyddyn ariannol 2017/18. Mi fydd hyn yn golygu codiad o £3-31 y blwyddyn i ty mewn “Band D”. Ychwanegodd Cyng Gwilym Fychan diweddariad am y sefyllfa gyda Praesept yr Heddlu.

16.72.1. Prosiect Adnewyddu Pibellau Dwr. Rhoddodd y Clerc crynodeb o’r sefyllfa diweddaraf ac eglurodd fod yna gohiriad yn y prosiect ar hyn o bryd.

16.73.10. Problemau gyda gordyfiant coed ar y ffordd fawr ger Cwmlline. Ymddiheurodd y Clerc fod dim byd wedi digwydd am y sefyllfa yma. Cytunwyd gwasgu yr Asiantaeth Ffyrdd am cyfarfod I edrych ar y sefyllfa.

16.74.1. Problemau cael apwyntiad yn Canolfan Iechyd Glantwymyn. Darllenodd y Clerc llythr oddi wrth Mrs Marilyn Shields, rheolwr y Canolfan Iechyd yng Nglantwymyn. Yn dilyn trafodaeth cytunwyd gwahodd Mrs Shields i chyfarfod gyda’r Cyngor Cymuned i thrafod y sefyllfa.

16.74.2. Pant ar draws y ffordd ger Tynant, Darowen. Eglurodd Cyng John Pugh Jones fod yna teimladau cryf yn ardal Darowen am y sefyllfa ac mae’n rhaid gwasgu swyddogion Cyngor Sir Powys am gwelliant i’r sefyllfa. Cytunwyd gofyn am cyfarfod i edrych ar y sefyllfa gyda swyddogion y Cyngor Sir gyda’r Clerc a Cyng John Pughe Jones yn mynychu y cyfarfod.

16.74.3. Problemau gyda golau stryd ddim yn gweithio yn Nhalywern. Cytunwyd mi fydd Cyng Geraint Wigley yn pasio rhif y golau i’r Clerc iddo gallu dod a’r sefyllfa at sylw swyddogion y Cyngor Sir.

16.74.4. Problem gyda canllaw ar Bont Dolybont ger Talywern. Eglurodd y Clerc ei fod wedi cysylltu gyda Cyngor Sir Powys ac mi fydd swyddogion y Cyngor Sir yn edrych ar y sefyllfa yn ystod Mis Chwefror.

16.74.5. Problemau gyda gorsaf pwmpio Cwmlline. Eglurodd y Clerc ei fod mewn cysylltiad gyda swyddog o Cyfoeth Naturiol Cymru ac ei fod yn gobeithio trefnu cyfarfod gyda swyddogion Cyfoeth Naturiol Cymru a Dwr Cymru cyn bo hir. Cytunwyd mi fydd y Clerc a Cyng Deryck Lewis yn mynychu y cyfarfod.

**17.03. Cynllunio.**

03.1. P/2016/1125. Codi modurdu ger Bwthyn Gwyn, Llanwrin. Cadarnhaodd y Clerc fod y cais yma wedi cael caniatad amodol.

03.2. P/2017/0089. Codi estyniad i’r ty yn Tyn-y-cae, Commins Coch. Cytunwyd cefnogi y cais.

**17.04. Eitemau i’w talu.**

Dim.

**17.05. Adroddiadau’r Cynrychiolwyr.**

05.1. Llywodraethwyr. Eglurwyd fod Cyng Gwenfair Davies a Cyng Aled Griffiths wedi methu y cyfarfod diwethaf o’r Llywodraethwyr. Deallwyd fod cynlluniau gwelliant Ysgol Glantwymyn wedi cael ei trafod ond doeth dim datblygiadau sylweddol.

05.2. Canolfan Glantwymyn. Eglurodd Cyng Paul Hughes fod y Canolfan yn gobeithio archebu cadeiriau newydd. Yn dilyn trafodaeth cytunwyd mi fydd yn addas i Phwyllgor y Neuadd gwneud cais I’r Cronfa Melynau Gwynt am cymorth ariannol.

05.3. Iechyd. Ymddiheurodd Cyng Gwenfair Davies ei fod wedi methu mynychu y cyfarfod diwethaf o’r Fforwm Iechyd.

**17.06. Gohebiaeth.**

06.1. Llythr gan Robert Hay, Llywodraeth Cymru, ynglyn yr uchafswm priodol ar gyfer gwariant Cynghorau Lleol o dan Adran 137(4)(a) o Ddeddf Llywodraeth Lleol 1972.

06.2. Llythr gan Dr Del Morgan, Un Llais Cymru gyda Agenda a cofnodion Pwyllgor Ardal Maldwyn o Un Llais Cymru.

06.3. Llythr gan Ian Roberts, Cyngor Sir Powys, ynglyn y cynllun i godi adeiladau newydd i Ysgol Bro Hyddgen Machynlleth. Rhoddodd Cyng Gwilym Fychan rhagor o fanylion am y cynllun.

06.4. E-bost gan Sue Simpson, Cyngor Sir Powys, gyda ddatganiad ynglyn penderfyniad y Cyngor Sir i ehangu y cytundeb gyda Bupa i pharhau i rhedeg cartrefi preswyl ar draws Powys am ddwy flynedd ychwanegol.

06.5. E-bost gan Sandra Matthews, Cyngor Sir Powys, ynglyn a chyfarfodydd i thrafod adolygiad terfynau Llywodraeth Lleol. Cytunwyd mi fydd y Clerc yn mynychu y cyfarfod i cynrychioli Cyngor Cymuned Glantwymyn.

06.6. E-bost gan Sandra Matthews, Cyngor Sir Powys, yn ymestyn gwahoddiad i’r Clerc mynychu cyfarfod ynglyn yr etholiadau lleol ym Mis Mai. Cadarnhaodd y Clerc mi fydd yn mynychu.

06.7. E-bost gan Mike a Lauren Mills ynglyn ag ymgyrch i codi sylw at peryglon marchogaeth ceffylau ar y ffyrdd.

06.8. E-bost gan Liam Fletcher, Cyngor Sir Powys, ynglyn a cau’r ffordd C2018 ym mhentref Abercegir m pedwar diwrnod yn ystod Mis Ebrill.

06.9. E-bost gan Adrian Osborne, Bwrdd Iechyd Addysgu Powys, gyda datganiad am dyfodol y Canolfan Iechyd ym Machynlleth.

06.10. E-bost gan Nathan Davies, Cyngor Sir Powys, ynglyn Prosiect Cofebau Powys ac yn egluro fod grantiau ar gael. Yn dilyn trafodaeth cytunwyd gwneud ymholiadau ynglyn cael grant i symud cofeb Cwmllinau o’r mynwent i’r Neuadd.

06.11. E-bost gan Joanne Coates, Llywodraeth Cymru, ynglyn ac arolwg gwasanethau Cynghorau Lleol. Cytunwyd mi fydd y Clerc yn cyflawni’r arolwg ar rhan Cyngor Cymuned Glantwymyn.

06.12. E-bost gan Lee Evans, Cyngor Sir Powys, ynglyn a Prawf y Cyfrifiad yn cael ei gynnal yn ardal Sir Drefaldwyn. Rhoddodd Cyng Gwilym Fychan rhagor o fanylion am y prawf.

**17.07. Unrhyw fater arall.**

07.1. Problemau gyda’r ffordd yn hollti ger Pont Caerhendre, Cwmlline. Eglurodd Cyng Deryck Lewis fod yna crac yn datblygu ar draws y ffordd ger y bont unwaith eto, ac hefyd fod yna hollt yn agor i fyny yn y tir ger ochr y ffordd yn yr un safle. Mae’n debyg fod y tir i gyd yn llithro yn y safle yma. Cytunwyd dod a’r sefyllfa at sylw swyddogion y Cyngor Sir.

07.2 Problem gyda palmant llithrig ym mhentref Glantwymyn. Eglurodd Paul Hughes fod pryderon gan trigolion am gwyneb llithrig y palmant ger y cylchfan ym mhentref Glantwymyn. Cytunwyd dod a’r sefyllfa at sylw yr Asiantaeth Priffyrdd.

**Cynhelir y cyfarfod nesaf ar Nos Iau, 23 Chwefror 2017.**